বাংলাদেশ কৃষি বিশ্ববিদ্যালয় (সংক্ষেপে বাকৃবি) বাংলাদেশের একটি কৃষি বিষয়ক সরকারি বিশ্ববিদ্যালয়। ১৯৬১ সালের ১৮ আগস্ট ময়মনসিংহে প্রতিষ্ঠিত প্রতিষ্ঠানটি বাংলাদেশের তৃতীয় সরকারি বিশ্ববিদ্যালয়, প্রথম বিশেষায়িত কৃষি বিশ্ববিদ্যালয় এবং শিক্ষাঙ্গনের আয়তনের দিক থেকে দ্বিতীয় বৃহত্তম সরকারি বিশ্ববিদ্যালয়। বর্তমানে এতে ৪৪টি বিভাগ চালু রয়েছে।  ওয়েবম্যাট্রিক্স বিশ্ববিদ্যালয় র‍্যাঙ্কিং ২০১৭ অনুসারে এটি বাংলাদেশের এক নম্বর বিশ্ববিদ্যালয় ছিল। যুক্তরাজ্যভিত্তিক শিক্ষা সাময়িকী টাইমস হায়ার এডুকেশন (টিএইচই) প্রকাশিত সর্বশেষ র‍্যাঙ্কিংয়ে বাংলাদেশ কৃষি বিশ্ববিদ্যালয়ের অবস্থান ১০০১ থেকে ১২০০–এর মধ্যে। আন্তর্জাতিক খ্যাতনামা সংস্থা অ্যালপার ডজার (এডি) সায়েন্টিফিক ইনডেক্সের প্রকাশিত ২০২২ সালের বিশ্বসেরা গবেষকদের তালিকায় এই বিশ্ববিদ্যালয়ের ১৫৬ জন গবেষকের নাম স্থান পেয়েছে।   ইতিহাস  thumb|বিশ্ববিদ্যালয়ের প্রথম সমাবর্তন উপলক্ষ্যে প্রকাশিত পাকিস্তানের ডাকটিকেট ১৯৬১ সালে ভেটেরিনারি ও কৃষি অনুষদ নামে দু'টি অনুষদ নিয়ে বিশ্ববিদ্যালয়ের শিক্ষা কার্যক্রম শুরু হয়, তখন এর নাম ছিল পূর্ব পাকিস্তান কৃষি বিশ্ববিদ্যালয়। স্বাধীনতা যুদ্ধের সময় বিশ্ববিদ্যালয়ের নাম ঘোষণা করা হয় স্বাধীন বাংলাদেশ কৃষি বিশ্ববিদ্যালয়। প্রতিষ্ঠার কয়েক মাসের মধ্যেই পশুপালন অনুষদ নামে তৃতীয় অনুষদের যাত্রা শুরু হয়। ১৯৬৩-৬৪ শিক্ষাবর্ষে কৃষি অর্থনীতি ও গ্রামীণ সমাজবিজ্ঞান অনুষদ, ১৯৬৪-৬৫ শিক্ষাবর্ষে কৃষি প্রকৌশল ও কারিগরি অনুষদ এবং ১৯৬৭-৬৮ শিক্ষাবর্ষে মৎস্যবিজ্ঞান অনুষদ শিক্ষা কার্যক্রমে যুক্ত হয়। thumb|কেন্দ্রীয় শহীদ মিনার  বঙ্গবন্ধু শেখ মুজিবুর রহমান ১৯৭৩ সালের ১৩ ফেব্রুয়ারি বাংলাদেশ কৃষি বিশ্ববিদ্যালয় কেন্দ্রীয় ছাত্র সংসদ (বাকসু) কর্তৃক বিশ্ববিদ্যালয় সমাবর্তন মঞ্চে আয়োজিত এক সংবর্ধনা সভায় ডাক্তার-ইঞ্জিনিয়াদের মতো কৃষিবিদদেরও চাকরিক্ষেত্রে প্রথম শ্রেণির পদমর্যাদা ঘোষণা দেন।  thumb|বঙ্গবন্ধুর ভাষণের স্মৃতি ফলক   অবস্থান  এটি বাংলাদেশের ২য় বৃহত্তম বিশ্ববিদ্যালয়। ময়মনসিংহ শহর থেকে ৪ কিলোমিটার দক্ষিণে পুরাতন ব্রহ্মপুত্র নদের পশ্চিম প্রান্তে প্রায় ১২৬১ একর জায়গা নিয়ে গড়ে উঠেছে বাংলাদেশ কৃষি বিশ্ববিদ্যালয়। রাজধানী ঢাকা থেকে ১২০ কিলোমিটার উত্তরে এ ক্যাম্পাসের অবস্থান।   ভৌত স্থাপনা  বিশ্ববিদ্যালয়ে মূল প্রশাসন ভবনসহ বিভিন্ন অনুষদীয় ভবন, কেন্দ্রীয় গ্রন্থাগার, ২০০০ আসনের আধুনিক মিলনায়তন, ছাত্র-শিক্ষক কেন্দ্র, সম্প্রসারিত ভবন, ব্যায়ামাগার, স্টেডিয়াম, স্বাস্থ্য কেন্দ্র, জিটিআই ভবন এবং শিক্ষার্থীদের আবাসনের জন্য ১৪টি হল আছে। যার মধ্যে ৫ টি হল ছাত্রীদের জন্য। এছাড়াও রয়েছে ড. ওয়াজেদ মিয়া ডরমিটরী। thumb|পুরাতন লোগো   উপাচার্য    ওসমান গণি (১৯৬১ - ১৯৬৩)  মোসলেহ উদ্দিন আহমেদ চৌধুরী  একেএম আমিনুল হক চৌধুরী (১৯৮০ - ১৯৮৮)  শাহ মোহাম্মদ ফারুক (২৩ আগস্ট ১৯৯৩ – ১৩ নভেম্বর ১৯৯৬)  এম এ সাত্তার মণ্ডল  রফিকুল হক (২০১১ - ২০১৫)  আলী আকবর (২৪ মে ২০১৫ - ৩১ মে ২০১৯)  লুৎফুল হাসান (২০১৯-২০২৩)  এমদাদুল হক চৌধুরী (১২ জুলাই ২০২৩- ১১ আগস্ট ২০২৪ )  এ কে ফজলুল হক ভূঁইয়া (১৯ সেপ্টেম্বর ২০২৪ - বর্তমান)   অনুষদ এবং বিভাগসমূহ  বর্তমানে এই বিশ্ববিদ্যালয়ের ৭ টি অনুষদ এবং ৪৪ টি বিভাগ রয়েছে।বাংলাদেশ  জাতীয় তথ্য বাতায়ন   ভেটেরিনারি অনুষদ ভেটেরিনারি অনুষদ আটটি বিভাগ নিয়ে গঠিত। এগুলো হল -  শারীরস্থান এবং তন্তুবিন্যাসবিদ্দ্যা হিস্টোলজি বিভাগ  শারীরবিদ্যা বিভাগ  অণুজীববিজ্ঞান এবং স্বাস্থ্যবিধি বিভাগ  ফার্মাকোলজি বিভাগ  পরজীববিদ্যা বিভাগ  রোগবিদ্যা বিভাগ  মেডিসিন বিভাগ  সার্জারি ও ধাত্রীবিদ্যা বিভাগ  ক্রায়োসার্জারি  কৃষি অনুষদ কৃষি অনুষদ ষোলটি বিভাগ নিয়ে গঠিত। এগুলো হলো:  কৃষি অর্থনীতি বিভাগ  মৃত্তিকা বিজ্ঞান বিভাগ  পতঙ্গবিজ্ঞান বিভাগ  উদ্যানবিদ্যা বিভাগ  উদ্ভিদের রোগবিদ্যা বিভাগ  ফসল উদ্ভিদবিদ্যা বিভাগ  জেনেটিক্স এবং উদ্ভিদ প্রজনন বিভাগ  কৃষি সম্প্রসারণ শিক্ষা বিভাগ  কৃষি রসায়ন বিভাগ  জীববিজ্ঞান বিভাগ  পদার্থবিদ্যা বিভাগ  রসায়ন বিভাগ  ভাষা বিভাগ  কৃষি বন বিভাগ  বায়োপ্রযুক্তি বিভাগ  পরিবেশ বিজ্ঞান বিভাগ  পশুপালন অনুষদ  পশু প্রজনন ও জেনেটিক্স বিভাগ  পশু বিজ্ঞান বিভাগ  পশু পুষ্টি বিভাগ  পোল্ট্রি বিজ্ঞান বিভাগ  দুগ্ধ বিজ্ঞান বিভাগ  কৃষি অর্থনীতি ও গ্রামীণ সমাজবিজ্ঞান অনুষদ  কৃষি অর্থনীতি বিভাগ  কৃষি অর্থ বিভাগ  কৃষি পরিসংখ্যান বিভাগ  সহযোগিতা ও বিপণন বিভাগ  গ্রামীণ সমাজবিজ্ঞান বিভাগ  কৃষি প্রকৌশল ও প্রযুক্তি অনুষদ  ফার্ম স্ট্রাকচার বিভাগ  ফার্ম পাওয়ার ও মেশিনারি বিভাগ  সেচ ও পানি ব্যবস্থাপনা বিভাগ  খাদ্য প্রযুক্তি ও গ্রামীণ শিল্প বিভাগ  কম্পিউটার বিজ্ঞান এবং গণিত বিভাগ  বায়োইনফরমেটিক্স ইঞ্জিনিয়ারিং  মৎসবিজ্ঞান অনুষদ  মৎস্য জীববিজ্ঞান ও জেনেটিক্স বিভাগ  অ্যাকক্যাকালচার বিভাগ  মৎস্য ব্যবস্থাপনা বিভাগ  মৎস্য প্রযুক্তি বিভাগ  সামুদ্রিক মৎস্য বিজ্ঞাণ    ইন্টারডিসিপ্লিনারি ইনস্টিটিউট ফর ফুড সিকিউরিটি অনুষদ  এই অনুষদকে সংক্ষেপে (IIFS) অনুষদও বলা হয় যেখানে মোট ৩০টি আসন রয়েছে। এই অনুষদে ব্যাচেলর অব সায়েন্স ইন ফুড সেফটি ম্যানেজমেন্ট থেকে স্নাতক ডিগ্রি এবং Sustainable Agriculture & Food Security তে MS করা যায়।    স্নাতক ডিগ্রিসমূহ   ডক্টর অব ভেটেনারী মেডিসিন  ব্যাচেলর অব সায়েন্স ইন এগ্রিকালচার  ব্যাচেলর অব সায়েন্স ইন এনিম্যাল হাজব্রেন্ডী  ব্যাচেলর অব সায়েন্স ইন এগ্রিকালচারাল ইকোনমিক্স  ব্যাচেলর অব সায়েন্স ইন এগ্রিকালচারাল ইঞ্জিনিয়ারিং  ব্যাচেলর অব সায়েন্স ইন ফুড ইঞ্জিনিয়ারিং  ব্যাচেলর অব সায়েন্স ইন ফিশারিজ  ব্যাচেলর অব সায়েন্স বায়োইনফরম্যাটিক্স   আবাসিক হলসমুহ   ছাত্র হলসমূহ   ঈশা খাঁ হল  শাহজালাল হল  শহীদ শামসুল হক হল  শহীদ নাজমুল আহসান হল  আশরাফুল হক হল  শহীদ জামাল হোসেন হল  হোসেন শহীদ সোহ্‌রাওয়ার্দী হল  ফজলুল হক হল  মাওলানা ভাসানী হল    ছাত্রী হলসমূহ   সুলতানা রাজিয়া হল  তাপসী রাবেয়া হল  বেগম রোকেয়া হল  রোজী জামাল হল(কৃষিকন্যা হল)  বঙ্গমাতা শেখ ফজিলাতুন্নেছা মুজিব হল( জুলাই  ৩৬)  খালেদা জিয়া হল ( নির্মাধীন,প্রস্তাবিত নাম) সহশিক্ষা কার্যক্রম   কম্পাস নাট্য সম্প্রদায়  সাংবাদিক সমিতি  বাকৃবি রোভার স্কাউট  রোটার‍্যাক্ট ক্লাব  বাকৃবি ডিবেটিং সংঘ  বিনোদন সংঘ  অঙ্কুর  পদচিহ্ন  ক্যানভাস  ঘাসফুল  হাসিমুখ  বাকৃবি ফটোগ্রাফিক সোসাইটি  বিশ্বসাহিত্য কেন্দ্র বাকৃবি শাখা পাঠচক্র  বিএইউ সাইক্লিষ্টস্  বিজ্ঞান আন্দোলন মঞ্চ  বিজ্ঞান চর্চা কেন্দ্র  চারণ সংস্কৃতিক কেন্দ্র  বাঁধন  শুভ সংঘ  বাংলাদেশ কৃষি বিশ্ববিদ্যালয় মিউজিক্যাল রেজিমেন্ট  বাংলাদেশ ন্যাশনাল ক্যাডেট কোর  গবেষণায় সাফল্য  বাংলাদেশ কৃষি বিশ্ববিদ্যালয় উল্লেখযোগ্য সংখ্যক শস্যের জাত ও উৎপাদন প্রযুক্তি উদ্ভাবন করেছে। এগুলোর মধ্যে বাউ-৬৩, বাউকুল, বাউধান-২, নামে উফশী ধান জাত- সম্পদ ও সম্বল, বাউ-এম/৩৯৫, বাউ-এম/৩৯৬ নামে ৪টি উফসি সরিষা জাত, ডেভিস, ব্র্যাগ, সোহাগ, জি-২ ও বিএস-৪ নামে ৫টি সয়াবিন জাত, কমলা সুন্দরী ও তৃপ্তি নামে আলুর জাত, লতিরাজ, বিলাসী ও দৌলতপুরী নামে তিনটি মুখীকচুর জাত, কলা ও আনারস উৎপাদনের উন্নত প্রযুক্তি, রাইজোবিয়াম জৈব সার উৎপাদন প্রযুক্তি, সয়েল টেস্টিং কিট, পেয়ারা গাছের মড়ক নিবারণ পদ্ধতি, বীজের স্বাস্থ্য পরীক্ষা সহজ পদ্ধতি, অ্যারোবিক পদ্ধতিতে ধান চাষ প্রযুক্তি, শুকানো পদ্ধতিতে বোরো ধান চাষ, পশু খাদ্য হিসেবে ভুট্টা উৎপাদন বৃদ্ধির কলাকৌশল। আফ্রিকান ধৈঞ্চার অঙ্গজ প্রজনন, এলামনডা ট্যাবলেট, আইপিএম ল্যাব বায়োপেস্টিসাইড, বিলুপ্তপ্রায় শাকসবজি ও ফলের জার্মপ্লাজম সংরক্ষণ ও মলিকুলার বৈশিষ্ট সনাক্তকরণ কলাকৌশল।  ব্রুসেলোসিসের 'হিট ফিল্ড ভ্যাকসিন' উদ্ভাবনের দাবি করেছেন বাংলাদেশ কৃষি বিশ্ববিদ্যালয়ের গবেষক মো. সিদ্দিকুর রহমান। মোরগ-মুরগির রাণীক্ষেত রোগ ও ফাউলপক্সের প্রতিষেধক টিকা উৎপাদন, হাঁসের প্লেগ ভ্যাকসিন ও হাঁস-মুরগির ফাউল কলেরার ভ্যাকসিন তৈরি, রাণীক্ষেত রোগ সহজেই সনাক্তকরণে মলিকুলার পদ্ধতির উদ্ভাবন, মুরগির স্যালমোনোসিস রোগ নির্ণয় প্রযুক্তি; হাওর এলাকায় হাঁস পালনের কলাকৌশল, কমিউনিটি ভিত্তিক উৎপাদনমুখী ভেটেরিনারি সেবা, গবাদিপশুর ভ্রুণ প্রতিস্থাপন, ছাগল ও মহিষের কৃত্রিম প্রজনন, কৃত্রিম প্রজননে ব্যবহৃত ষাঁড়ের আগাম ফার্টিলিটি নির্ণয়, গাভীর উলানফোলা রোগ প্রতিরোধ কৌশল, হরমোন পরীক্ষার মাধ্যমে গরু ও মহিষের গর্ভ নির্ণয়, সুষম পোল্ট্রি খাদ্য, গো-খাদ্য হিসেবে খড়ের সঙ্গে ইউরিয়া-মোলাসেস ব্লক ব্যবহার, হাঁস-মুরগির উন্নত জাত উৎপাদন।  কৃষি অর্থনীতি বিষয়ে মাঠপর্যায়ে বিভিন্ন অনুসন্ধানী গবেষণা তৎপরতার মাধ্যমে টেকসই শস্যবীমা কার্যক্রম, ক্ষুদ্র সেচ কার্যক্রমের উন্নয়ন, পশুসম্পদ উপখাত ও ডেয়রি উৎপাদনের উন্নয়ন, স্বল্প ব্যয়ে সেচনালা তৈরি, উন্নত ধরনের লাঙ্গল ও স্প্রে মেশিন, বাকৃবি জিয়া সার-বীজ ছিটানো যন্ত্র, সোলার ড্রায়ার, উন্নত ধরনের হস্তচালিত টিউবয়েল পাম্প, জ্বালানি সাশ্রয়ী উন্নতমানের দেশি চুলা, মাগুর ও শিং মাছের কৃত্রিম প্রজননের কলাকৌশল, ভাসমান খাঁচায় মাছ চাষ পদ্ধতি, খাচায় পাঙ্গাস চাষ, পেরিফাইটন বেজড মৎস্যচাষ, দেশি পাঙ্গাসের কৃত্রিম প্রজনন, ডাকউইড দিয়ে মিশ্র মৎস্যচাষ, মাছের জীবন্ত খাদ্য হিসেবে টিউবিফিসিড উৎপাদনের কলাকৌশল, পুকুরে মাগুর চাষের উপযোগী সহজলভ্য মৎস্যখাদ্য তৈরি, শুক্রাণু ক্রয়োপ্রিজারভেশন প্রযুক্তি, স্বল্প ব্যয়-মিডিয়ামে ক্লোরেলার চাষ, মাছের পোনা পালনের জন্য রটিফারের চাষ, মাছের রোগ প্রতিরোধকল্পে ঔষধি গাছের ব্যবহার এবং মলিকুলার পদ্ধতি ব্যবহার করে মাছের বংশ পরিক্রম নির্ণয়, তারাবাইম, গুচিবাইম ও বাটা মাছের কৃত্রিম প্রজনন, ধানক্ষেতে মাছ ও চিংড়ি চাষ, পুকুরে মাছ চাষ, সহজলভ্য মাছের খাদ্য তৈরি, একোয়াপনিক্সের মাধ্যমে মাছ এবং সবজি উৎপাদন, মাছের বিকল্প খাদ্যের জন্য ব্লাক সোলজার ফ্লাই চাষ এবং কচি গমের পাউডার উৎপাদন।  বাংলাদেশ পরমাণু কৃষি গবেষণা ইনস্টিটিউট (বিনা) ও বাংলাদেশ কৃষি বিশ্ববিদ্যালয়ের (বাকৃবি) বিজ্ঞানীরা মিলে দেশে প্রথমবারের মতো লবণাক্ততা ও জলমগ্নতা সহিষ্ণু ধানের পূর্ণাঙ্গ জীবনরহস্য (জিনোম সিকোয়েন্স) উন্মোচন করেছেন।  আরও দেখুন  সরকারি বিশ্ববিদ্যালয়  বেসরকারি বিশ্ববিদ্যালয়  জাতীয় বিশ্ববিদ্যালয়  তথ্যসূত্র  বহিঃসংযোগ     বাংলাদেশ বিশ্ববিদ্যালয় মঞ্জুরী কমিশনের ওয়েবসাইট    বিষয়শ্রেণী:বাংলাদেশের সরকারি বিশ্ববিদ্যালয় বিষয়শ্রেণী:বাংলাদেশ কৃষি বিশ্ববিদ্যালয় বিষয়শ্রেণী:১৯৬১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬১-এ পূর্ব পাকিস্তানে প্রতিষ্ঠিত বিষয়শ্রেণী:১৯৬১-এ প্রতিষ্ঠিত বিশ্ববিদ্যালয় ও কলেজ বিষয়শ্রেণী:ময়মনসিংহ জেলার বিশ্ববিদ্যালয় বিষয়শ্রেণী:বাংলাদেশের কৃষি বিশ্ববিদ্যালয় ও মহাবিদ্যালয়